Hvordan kan man forberede seg på en fremtidig jobb som analytiker eller operatør?
Etter innledende søknadsbehandling, hvor alt av papirer gjennomgås og vurderes, kalles aktuelle kandidater inn til teoretiske tester. Derfra sendes et antall kandidater videre til intervju, og deretter et mindre antall videre til praktisk seleksjon. Det viktigste fra testene og utover er at du ærlig viser frem hvem du er som person og hvilke egenskaper du besitter, slik at vi får et best mulig grunnlag for å kunne vurdere hvor egnet du er for jobben du har søkt. Det er ingen fasit på forberedelse men generelt vil de fleste være tjent med å bli litt bedre kjent med seg selv, f.eks gjennom å søke nye utfordringer, ny utvikling eller ny kunnskap. I tillegg må du sørge for at du tilfredsstiller medisinske og fysiske krav.